CELEX: 32014D0084
Language: da
Date: 2014-02-12 00:00:00
Title: 2014/84/EU: Kommissionens gennemførelsesafgørelse af 12. februar 2014 om ændring af gennemførelsesafgørelse 2013/426/EU om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af gennemførelsesafgørelse 2011/78/EU (meddelt under nummer C(2014) 715)  EØS-relevant tekst

14.2.2014   
            
            
               DA
            
            
               Den Europæiske Unions Tidende
            
            
               L 44/53
            
         
      KOMMISSIONENS GENNEMFØRELSESAFGØRELSE
   
   af 12. februar 2014
   om ændring af gennemførelsesafgørelse 2013/426/EU om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af gennemførelsesafgørelse 2011/78/EU
   (meddelt under nummer C(2014) 715)
   (EØS-relevant tekst)
   (2014/84/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
   ud fra følgende betragtninger:
   
               (1)
            
            
               Afrikansk svinepest er en meget smitsom og dødelig infektion hos tamsvin og vildsvin, som kan sprede sig meget hurtigt, navnlig gennem produkter fremstillet af inficerede dyr og forurenede livløse objekter.
            
         
               (2)
            
            
               På grund af situationen i Rusland, hvad angår afrikansk svinepest, vedtog Kommissionen gennemførelsesafgørelse 2011/78/EU (2) om forholdsregler mod indslæbning af sygdommen til Unionen. Efter et bekræftet udbrud af afrikansk svinepest i Hviderusland, nær grænsen til Litauen og Polen, i juni 2013, vedtog Kommissionen gennemførelsesafgørelse 2013/426/EU (3), som ophæver og afløser gennemførelsesafgørelse 2011/78/EU.
            
         
               (3)
            
            
               Gennemførelsesafgørelse 2013/426/EU fastsætter de nødvendige rengørings- og desinfektionsforanstaltninger for »dyretransportkøretøjer«, som har transporteret levende dyr og foder, og som kommer ind i Unionen fra Rusland og Hviderusland, og fastsætter, at sådanne rengørings- og desinfektionsforanstaltninger skal dokumenteres behørigt.
            
         
               (4)
            
            
               Gennemførelsen af foranstaltningerne i gennemførelsesafgørelse 2013/426/EU er blevet kontrolleret af Levnedsmiddel- og Veterinærkontoret (FVO) under Kommissionens Generaldirektorat for Sundhed og Forbrugere i fire medlemsstater, som grænser op til Rusland og Hviderusland.
            
         
               (5)
            
            
               Kontrollen viste, at rengøring og desinfektion af lastbiler til transport af foder ikke kan gennemføres fuldt ud som følge af problemer med at identificere sådanne lastbiler. Hertil kommer, at det ikke er muligt at vide, om disse lastbiler har været på lokaliteter, som kan udgøre en risiko for indslæbning af afrikansk svinepest.
            
         
               (6)
            
            
               Kontrollen viste endvidere, at de kompetente myndigheder i de medlemsstater, som grænser op til Rusland og Hviderusland, allerede har iværksat yderligere biosikkerhedsforanstaltninger, som øger forebyggelsen mod indslæbning af afrikansk svinepest, såsom desinfektion af andre køretøjer end dyretransportkøretøjer, som kan tænkes at udgøre en risiko for indslæbning af sygdommen.
            
         
               (7)
            
            
               Resultaterne af FVO's kontrol bør tages i betragtning med henblik på en skærpelse af foranstaltningerne i gennemførelsesafgørelse 2013/426/EU.
            
         
               (8)
            
            
               Forpligtelsen til rengøring og desinfektion bør begrænses til lastbiler, som transporterer levende dyr. Omvendt bør der indføres nye biosikkerhedsforanstaltninger til desinfektion af køretøjer, som kan tænkes at udgøre en risiko.
            
         
               (9)
            
            
               Da situationen med hensyn til afrikansk svinepest i det pågældende område må forventes at ændre sig i de kommende måneder, bør anvendelsen af gennemførelsesafgørelse 2013/426/EU begrænses i tid.
            
         
               (10)
            
            
               Gennemførelsesafgørelse 2013/426/EU bør derfor ændres i overensstemmelse hermed.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2013/426/EU foretages følgende ændringer:
   
               1)
            
            
               Artikel 1 affattes således:
               »Artikel 1
               I denne afgørelse forstås ved »dyretransportkøretøj« et køretøj, der er blevet anvendt til transport af levende dyr.«
            
         
               2)
            
            
               Artikel 2, stk. 1, affattes således:
               »1.   Medlemsstaterne sikrer, at et dyretransportkøretøjs transportør/fører ved ankomst fra de tredjelande eller dele af tredjelande, der er angivet i bilag I, giver medlemsstatens kompetente myndighed ved indgangsstedet til Unionen oplysninger, der viser, at lastrummet til dyr, køretøjets øvrige dele, hvor det er relevant, læsserampen, udstyret, der har været i kontakt med dyrene, hjulene og førerhuset samt beskyttelsestøj/støvler brugt under aflæsningen er blevet rengjort og desinficeret efter den seneste aflæsning af dyr.«
            
         
               3)
            
            
               I artikel 3 foretages følgende ændringer:
               
                           a)
                        
                        
                           Stk. 3 affattes således:
                           »3.   Når kontrollerne nævnt i stk. 1 viser, at rengøringen og desinfektionen af dyretransportkøretøjet ikke er udført tilfredsstillende, anvender den kompetente myndighed én af de følgende forholdsregler:
                           
                                       a)
                                    
                                    
                                       lader dyretransportkøretøjet underkaste en ordentlig rengøring og desinfektion på et sted, der er udpeget af den kompetente myndighed, så tæt som muligt på EU-indgangsstedet i den pågældende medlemsstat og udsteder certifikatet nævnt i stk. 2
                                    
                                 
                                       b)
                                    
                                    
                                       hvis der ikke er egnede faciliteter til rengøring og desinfektion i nærheden af indgangsstedet eller der består en risiko for udslip af animalske restprodukter fra det urengjorte dyretransportkøretøj
                                       
                                                   i)
                                                
                                                
                                                   nægter at lade dyretransportkøretøjet komme ind i Unionen eller
                                                
                                             
                                                   ii)
                                                
                                                
                                                   foretager en foreløbig desinfektion på stedet af det ikke tilstrækkelig rengjorte og desinficerede dyretransportkøretøj indtil de under litra a) fastsatte forholdsregler finder anvendelse senest 48 timer efter ankomsten til EU-grænsen.«
                                                
                                             
                                 
                     
                           b)
                        
                        
                           Følgende tilføjes som stk. 5:
                           »5.   Medlemsstatens kompetente myndighed ved EU-indgangsstedet kan underkaste ethvert køretøj, hvis passage ikke kan udelukkes at indebære en betydelig risiko for indslæbning til Unionen af afrikansk svinepest, herunder køretøjer, som transporterer foder, en desinfektion på stedet af hjul eller andre dele af køretøjet, hvis desinfektion anses for nødvendig for at afhjælpe denne risiko.«
                        
                     
         
               4)
            
            
               Følgende indsættes som artikel 4a efter artikel 4:
               »Artikel 4a
               Denne afgørelse anvendes indtil den 31. december 2015.«
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 12. februar 2014.
      
         
            På Kommissionens vegne
         
         Tonio BORG
         
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  Kommissionens gennemførelsesafgørelse 2011/78/EU af 3. februar 2011 om visse forholdsregler mod overførsel af afrikansk svinepestvirus fra Rusland til Unionen (EUT L 30 af 4.2.2011, s. 40).
   
      (3)  Kommissionens gennemførelsesafgørelse 2013/426/EU af 5. august 2013 om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af gennemførelsesafgørelse 2011/78/EU (EUT L 211 af 7.8.2013, s. 5).